Real Madrid-stjernen om Ødegaard i bok om det norske stortalentet

I STORE FOTSPOR: Real Madrids stjerneangriper Cristiano Ronaldo (t.v.) snakker i store ord om klubbens norske talent, Martin Ødegaard. Foto:Giorgio Perottino, Reuters / Bjørn S. Delebekk, VG,

Ronaldo: – En dag kan han bli min avløser

Cristiano Ronaldo snakker Martin Ødegaards potensiale opp i skyene i ny bok om det norske stortalentet i Real Madrid. I begynnelsen av juni kommer den første boken om 16-åringen fra Drammen.

Oppdatert 20. mai 2015

Artikkelen er over fem år gammel

Lørdag kan Ødegaard få sin ligadebut sammen med Ronaldo mot Getafe. Verdens beste fotballspiller de to siste årene hyller i boken «Martin Ødegaard» ungguttens avgjørelse om å bli Real Madrid-spiller:

«Det er verdifullt for ham at han er kommet hit i en så ung alder. En dag kan han bli min avløser. Han har et kjempestort potensiale».

KOMMER I JUNI: Den første boken om Martin Ødegaard. Foto: ,

Les også: Spansk avis tror på Ødegaard-debut lørdag

Boken er skrevet av den danske journalisten Michael Qureshi for det norske forlaget Publicom. Den blir ikke gitt ut i samarbeid med Ødegaard-familien.

– Martin Ødegaard er det største fenomenet i Norge i moderne tid. Vi har laget en positiv bok om ham, sier forlegger Kjetil Kristoffersen til VG. Boken er nå under trykking.

Jobbet i seks år med Real M.

Qureshi er til daglig journalist i Ekstra Bladet og bodde i Madrid da Thomas Gravesen spilte for Real i 2005 og 2006. Han jobbet da for BT da den forrige nordiske spilleren var i klubben. Gravesen mislykkes og Real Madrid ble på mange måter begynnelsen til slutten av midtbanespillerens karriere.

Les også:Martin Ødegaard om sin religiøse overbevisning

– Jeg snakker stadig med Thomas Gravesen. Men han vil bare ikke si noe offentlig og har ikke gjort det siden 2007. Han fikk seg en knekk etter tiden i Real Madrid. Det var mange overskrifter, og han ga også pressen noe av skylden for at det gikk som det gjorde, sa Michael Qureshi til VG til januar. Forfatteren har ifølge forlaget jobbet i seks år i Real Madrid-miljøet.

Les også:- Zidane kjenner seg igjen i Ødegaard

Qureshi hadde et godt forhold til Gravesen og har i mange år drømt om å skrive bok om ham. Men den kontroversielle dansken har sagt nei. Nå blir det i stedet bok om Martin Ødegaard.

Flere forlag jobber med Ødegaard

VG vet at flere forlag har jobbet med planer om å utgi historien om Martin Ødegaard mellom to permer. Nå blir Horten-baserte Publicom først. Forlaget satser på sportsbøker og har tidligere gitt ut bøker om både Cristiano Ronaldo, Lionel Messi, Neymar og den norske håndballstjernen Heidi Løke.

– Vi har satset på å få til en bok om Martin Ødegaard som også kan leses av unge lesere, sier Kristoffersen.

Den spanske sportsavisen AS skriver i dag at Martin Ødegaard (16) får plass i troppen som møter Getafe i lørdagens serieavslutning.

Journalist Carlos Forjanes, som følger Real Madrid tett og har skrevet saken, sier til VG at han har kilder på at nordmannen er en av de unge spillerne som er tiltenkt en plass i sesongens siste kamptropp.

- Ja, jeg skriver at Ødegaard er en av de få Castilla-spillerne som Ancelotti har tenkt til å bruke mot Getafe, forteller Forjanes.

Publisert: 20.05.15 kl. 13:45 Oppdatert: 20.05.15 kl. 14:03

Les også